नकली नोट कांड का मास्टर माइंड गिरफ्तार
उसकी प|ी सहित नकली नोट के साथ पकड़े गए युवक पहले ही जेल में
भास्कर न्यूज | जांजगीर-चांपा
जैजैपुर क्षेत्र के दो युवकों को क्षेत्र में खपाने के लिए असली करंसी के बदले में नकली नोट देेने वाले बिहार के मास्टर माइंड युवक को पुलिस ने बिलासपुर से गिरफ्तार कर लिया है। वह इसी मामले में पहले से बिलासपुर के केंद्रीय जेल में निरूद्ध अपनी प|ी से मिलने आया था। 31 अगस्त को जैजैपुर के बस स्टैंड के पास नकली नोट खपाते हुए सेमराडीह निवासी भीषम राम मधुकर व तालदेवरी निवासी नितिन कुमार मनहर को पुलिस ने पकड़ा था। युवकों के पास से 500 के तीन नकली नोट व तीन कारतूस व देसी पिस्टल मिले थे। पकड़े गए दोनों आराेपियों ने पुलिस को बताया था कि नकली नोट खपाने के लिए उन्हें बिहार के कमलेश शर्मा उर्फ प्रेमरंजन ठाकुर व उसकी प|ी गायत्री देवी सिंह दिया करते थे। नकली नोट के बदले में दोनों युवक गायत्री सिंह के एकाउंट में असली करंसी डलवाते थे। युवकों को पुलिस ने धारा 489 क, ख, ग, 34 तथा 25 आर्म्स एक्ट के तहत गिरफ्तार किया था। इसके बाद पुलिस ने युवकों द्वारा जिसके एकाउंट में पैसा डाला जाता था उस महिला गायत्री देवी को भी गिरफ्तार कर बिलासपुर केंद्रीय जेल दाखिल कर दिया था ।
लेकिन मास्टर माइंड कमलेश शर्मा उर्फ प्रेमरंजन ठाकुर फरार था, उसके खिलाफ प्रथम श्रेणी न्यायिक मजिस्ट्रेट जैजैपुर दिग्विजय सिंह द्वारा स्थायी गिरफ्तारी वारंट भी जारी किया गया था।
प|ी से मिलने आया और पकड़ा गया
मास्टर माइंड कमलेश शर्मा उर्फ प्रेमरंजन ठाकुर घटना के बाद से फरार था। दूसरी ओर उसकी प|ी केंद्रीय जेल बिलासपुर में बंद है। वह अपनी प|ी से मिलने आता था, पुलिस को मुखबीर से उसके आने की सूचना सोमवार को मिली। पुलिस ने सूचना के आधार पर घेराबंदी कर मास्टर माइंड को गिरफ्तार कर जेल भेज दिया है।
जेल में हुई थी आरोपियों की दोस्ती
बिहार का हिल्सा निवासी मिथलेश शर्मा उर्फ प्रेमरंजन ठाकुर गांजा की तस्करी के आरोप में खोखरा जेल में बंद था इसी दौरान तालदेवरी का चेतन प्रसाद दिवाकर भी नकली नोट खपाने के आरोप में पकड़ा गया और जेल में बंद था। मिथलेश और चेतन की जेल में दोस्ती हो गई। कुछ दिनों बाद चेतन जमानत पर रिहा हो गया। उसने अपने गांव के नितिन को नकली नोट खपाने के लिए राजी किया। इसी बीच चेतन से दोस्ती होने के कारण मिथलेश की प|ी गायत्री देवी तालदेवरी चेतन के घर आई थी।
mag_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva